Document ID: /roh_data/filtered/fineweb-2-filterrobots_roh.jsonl.gz/8746

L'emprim di da la chatscha 2019 ha cumenzà gia baud la bun'ura per il giuven chatschader. Gia avant las 04:00 èsi stà da sa semtgar per pudair sa metter en viadi a las 04:30 davent da Plattatschas. Plattatschas sa chatta sur Sta. Maria en Val Müstair, radund 4,5 km en direcziun dal Pass dal Umbrail.
Accumpagnà vegn Cedric Grond quest emprim di da chatscha anc da ses frar. Sin il post va el però sulet. Il territori ch'el han en mira è pulit stip ed il post porscha plazza per maximalmain duas persunas. Cunquai che la colliaziun da telefonin è plitost ina chaussa da cletg en quest territori, avain nus discurrì cun il chatschader da 27 onns curt avant la partenza a las 04:10.
A las 11:15 ha noss moderatur Rafael Müller anc ina giada pudì telefonar cun il chatschader, Cedric Grond. Quel ha gì in bun emprim avantmezdi da chatscha e curt avant il telefon anc fatg preda, tadlai tge ch'el raquinta:
RR actualitad 06:00+